Moenie bekommerd wees wanneer die grafiek op ’n hartlongmasjien op en af gaan nie, dit is ’n teken van lewe! Wees bekommerd as dit nié gebeur nie – as die ding flat-line. Só is dit ook met die lewe. Die werklikheid is lig en donker, dag en nag, goed en boos, mooi en lelik, wonderlik en hartseer, op en af … Ek raak bekommerd oor mense wie se gemoed heeltyd iewers in die middel rondhang.
Elke keer was ek beïndruk, het ek gewonder, waarom meer mense nie ontsteld raak oor die dinge wat Rudi ontstel nie? (Daar ís ’n ding soos holy anger!) Hierdie land kon ’n beter plek gewees het as meer dominees die ou se passie gehad het.
Rudi skryf en kook en drink wyn en hardloop – onder andere – en hy is dominee. Hy het al sewe keer die Comrades-marathon gehardloop. Sy boek Kom sit aan – Maak ’n fees van die gewone het in 2018 verskyn. Dit gaan oor een van sy groot passies: saam eet.
“Die boodskap kom gewoonlik op ’n moeilike dag, wanneer die kompleksiteit van menswees (ons almal s’n) binne ’n onderstebo wêreld (soos geregistreer in Suid-Afrika, die VSA en selfs die oënskynlik ongelooflike Kanada) broeiend dreig om te oorweldig.
“Hulle het hulle eie gang moeiteloos gegaan, met jy wat so tussendeur inloer en hier en daar ’n ding doen, druk of skuif.
“Die brood lig jou gemoed. Jy voel beide dankbaar en diep tevrede dat jy die begin, middel en einde van die proses kon gade slaan en nou kan staan met ’n skewe snytjie brood en ’n stroompie gesmelte botter wat teen jou hand se kant afloop.
“Jou hart en jou verstand kry dan die boodskap: daag op en doen wat jy kan. Vertrou die proses. Moenie oordrewe beheer uitoefen nie. Gebruik wat jy reeds weet en vra altyd weer wat jy nog kan leer.
“Hier rondom standerd vyf het iets aangeskakel in my, wat obviously God se werk was, wat gesê het, dalk moet jy nie net ’n toeskouer bly van hierdie gebrokenheid nie, maar dalk moet jy aktief deelneem om dinge beter te probeer maak.” sê hy.
Op hoërskool het hy by die CSV ’n tipe verdieping beleef. Hy het besef dat die evangelie kragtig is en hom roep om meer as net nog ’n blote toeskouer te wees.
Na Rudi aanvanklik teologie by Tuks begin studeer het, was hy onder andere vir vier jaar ’n kopieskrywer by ’n advertensiemaatskappy. Later voltooi hy sy graad in Teologie op Stellenbosch.
Sy eerste gemeente was in die Oos-Kaap, waar hy ook vir ’n tyd lank ’n restaurant bedryf het, die laaste 11 jaar is hy predikant by Andrew Murray-gemeente, ’n multikulturele NG gemeente in Oaklands, Johannesburg.
Die kerk is veronderstel om ’n plek te wees waar dinge gebeur, wat vir die wêreld onmoontlik lyk. ’n Alternatiewe gemeenskap waar liefde wen.